یونس محمد
یوونس محەممەد ھونەرمەند و وێنەگری بەڵگەیی Social Documentary دانیشتووی شاری ھەولێر، لە ساڵی ١٩٦٨ لە شاری دھۆک لەدایک بووە، ھەر لە مناڵییەوە ئاوارەی ئێران دەبێ و بۆ ٢٤ ساڵ لەگەڵ بنەمالەکەی لە تاراوگە بەسەر دەبن، ساڵی ١٩٩٨ لە کۆلێژی کارگێری  زانکۆی تاران  بروانامەی بەکلۆریوس لە بواری کارگێری بازرگانی وەردەگرێ و ھەر ھەمان ساڵ دەگەرێتەوە بۆ کوردستان.

لە کۆتایییەکانی ٢٠١٢ بەھۆی ئاوارە بوونی کوردانی ڕۆژئاڤا و ھاتنی داعش بۆ ناوچەکە بە تەواوەتی کاتی خۆی بۆ وێنەی ڕۆژنامەوانی و بەڵگەیی تەرخان دەکات و دەست دەکات بە ڕۆماڵ کردنی ڕووداوەکانی ناوچەکە بە تایبەت شەری دژ بە داعش لە کوردستانی عێراق و سوریا و لە ڕێگەی ئاژانسە نێودەولەتییەکانی وەک بارکرافت میدیا Barcroft Media  و پۆلاریس Polaris Images و گێتی Getty Images کارەکانی خۆی بلاو دەکاتەوە.

ئێستا وەک وێنەگری ئاژانسی میدل ایست ایمەیجز بەردەوامە لە کارەکانی.

دەستکەوتەکان 
١- خەڵاتی زێرین لە ڵایەن وەزارەتی مافی مرۆڤ عێراق - عێراق ٢٠١٤

٢- خەڵاتی لێژنەی دادوەری وێنەی ڕۆژنامەوانی نێودەولەتی دەیزی ژاپۆن - ژاپۆن ٢٠١٦

٣- خەڵاتی گەلەری شایستە - ئەمریکا ٢٠١٦

٤- پەرتووکی وێنەگرانی ئەمریکی - ئەمریکا ٢٠١٦

٥- خەڵاتی یەکەمی بەشی ئێدیتۆریال، وێنەی نێودەولەتی مۆسکۆ - ڕوسیا ٢٠١٦

٦- خەڵاتی یەکەمی بەشی شەڕ، وێنەی نێودەولەتی مۆسکۆ - ڕوسیا ٢٠١٦

٧- براوەی ئێسکۆلارشیپی قوتابخانەی فۆندەری فۆتۆجۆرنالیسم - ئەفریقای باشوور ٢٠١٦

٨- وەرگیراوی فستیڤالی فۆتۆجۆرنالیسمی ھێند، حەیدەرئاباد - ھێند ٢٠١٦

٩- خەڵاتی زێرین وەک باشترین وێنەگری ساڵ لەلایەن ھاوکار گرۆپ - کوردستای عێراق ٢٠١٦

١٠- بەشداری لە مەستێر کلاسی دامەزراوەی پاتریک شۆڤێل - فەرەنسا ٢٠١٦

١١- وەرگیراوی فستیڤالی فۆتۆجۆرنالیسمی دووربین نێت، تاران - ئێران ٢٠١٦

١٢- خەلاتی زێرین و پلەی یەکەم لە بەشی چیرۆکە وێنەی دووربین نێت - ئێران ٢٠١٦

١٣- خەڵاتی یەکەمی بەشی ئێدیتۆریال، وێنەی نێودەولەتی تۆکیۆ - ژاپۆن ٢٠١٦

١٤- خەڵاتی یەکەمی بەشی شەڕ، وێنەی نێودەولەتی تۆکیۆ - ژاپۆن ٢٠١٦

دیمانەکان 
 پێشانگای ھاوبەش لە بارەی سوریا
 چیرۆکی بەناوی کۆتای کاتژمێر
 وێنەی ڕۆژنامەوانی بۆ ئاژانسی گێتی
 براوەی خەلاتی چیرۆکی (بەناوی ئاین)
 گفتوگۆ بۆ میدیای کوردستان تیڤی
 گفتوگۆ بۆ میدیای کوردستان ٢٤
 گفتوگۆ بۆ دوارۆژ
 گفتوگۆ بۆ رووداو
 گفتوگۆ بۆ کەی ئێن ئێن
 گفتوگۆ بۆ ئێستا تیڤی

خاوەنی ١٥ خەلاتی ناوەخۆ و دەروەی کوردستانە وە بەشداری زیاتر لە ٤٠ پێشانگی لۆکالی و جیھان کردوە.